
DR. 30.11.2010 117 

 
Daripada saat saya sebut itu sudah mencecah hampir tiga tahun, Yang Berhormat 
Menteri. Itu satu contoh saya kira ya. 

Kalau jasa P. Ramlee boleh kita kenang dan memang wajar kita kenang. 
Jasa Tunku Abdul Rahman, jasa Tun Razak, jasa Tun Hussein dan ramai 
pemimpin negara maka saya tidak nampak mengapa harus ada kelengahan dalam 
memberikan pengiktirafan yang sewajarnya terhadap tokoh-tokoh ini kerana 
rumah tempat tinggalnya masih ada tersergam indah. Barangkali kementerian 
kena keluarkan sedikit perbelanjaan untuk membayar kepada siapa juga yang 
sedang memiliki rumah papan itu.  

Begitu kalau saya di Kelantan Yang Berhormat Menteri. Yang Berhormat 
Menteri tentu sahaja membaca sejarah Haji Hassan Munas yang kita kenali 
sebagai Tok Janggut dengan sejarah panjangnya, mengaji di Mekah, belajar silat 
tetapi apabila Perjanjian Bangkok 1909, Siam menyerahkan Kelantan kepada 
British. Kemudian British membuat onar dengan menaikkan cukai, membebankan 
orang kampung, cukai pinang naik 15 sen, cukai lembu naik 20 sen, cukai rotan, 
hasil hutan naik 10 sen, cukai kelapa naik tujuh sen. Kalau kita baca daripada 
sejarah maka rakyat kemudian menemui Haji Hassan Munas ini. Walaupun Tok 
Janggut nama timangannya ini mampu untuk meredakan kemarahan rakyat 
walaupun tekanan cukai tinggi, dalam mana-mana sejarah pun kalau kerajaan 
membebankan rakyat dengan cukai yang tidak munasabah tentulah rakyat akan 
bangun. 

Namun pada saat itu Haji Hassan Munas masih boleh menenangkan 
penentangan rakyat, tetapi yang rakyat tidak boleh sabar ialah apabila orang 
Inggeris hantar kerani dari Singapura, Encik Abdul Latif - seorang sahaja. Rakyat 
terpaksa berkhemah dua atau tiga malam untuk membayar cukai. Lalu berlakulah 
pemberontakan yang Tok Janggut tewas dalam pertempuran seminggu apabila 
orang Inggeris menghantar dua buah kapal di Pasir Puteh. Mayatnya dibawa dari 
Pasir Puteh ke Kota Bharu, digantung kepala di bawah kaki di atas di Istana Kota 
Bharu dan hari ini dikebumikan di Pasir Pekan. Saya fikir bukan sejarahnya 
menentang orang Inggeris itu harus dilihat, tetapi semangatnya dalam 
menguruskan kebangkitan rakyat. Kalau tokoh seperti ini tidak boleh kita anggap 
sebagai memberikan sumbangan besar dalam gerakan awal menentang penjajah, 
siapa lagi yang sebenarnya?  

Begitu kalau saya bangkitkan kisah Tok Guru Haji Abdul Rahman Limbong 
yang juga menjadi peguam dalam pemberontakan tani ketika sekali lagi onar 
British menaikkan cukai yang tidak munasabah dan membebankan rakyat di Kuala 
Berang. Akhirnya dibuang negeri ke Singapura dan dihantar ke Mekah dan 
diberitahu bahawa orang Inggeris baik dengan Tok Guru kita hantar ke Mekah, 
sebenarnya buang negeri. Jadi di mana sebenarnya peranan Jabatan Warisan 
Sejarah dan kementerian di bawah Yang Berhormat Menteri melihat dan menilai 
perkara ini? Pengiktirafan yang kita beri kepada tokoh-tokoh negara mutakhir ini 
yang saya sebutkan tadi. 

Oleh sebab itulah Yang Berhormat Menteri, perkara ini saya fikir tidak 
menjadi sebahagian daripada budaya kita. Beberapa bulan yang lepas, saya 
menyertai rombongan Tuan Pengerusi ke beberapa tempat di Jepun dengan 
beberapa orang Ahli Parlimen dan rakan-rakan yang lain. Budaya pemuliharaan 
peninggalan sejarah ini seperti sudah sebati dengan masyarakat mereka. Kalau 
ditunjukkan satu premis sejarah ia tahu ini kediaman asal pengasasnya yang 
masih dipelihara. Ini dokumen-dokumen tulisan tangannya yang sudah berusia 
ratusan tahun tetapi mereka mampu menjaganya. Itu adalah antara yang 
barangkali boleh kita pelajari dan di sini di negara kita. 



Daripada saat saya sebut itu sudah mencecah hampir tiga tahun, Yang Berhormat Menteri. Itu satu contoh saya kira ya. Kalau jasa P. Ramlee boleh kita kenang dan memang wajar kita kenang. Jasa Tunku Abdul Rahman, jasa Tun Razak, jasa Tun Hussein dan ramai pemimpin negara maka saya tidak nampak mengapa harus ada kelengahan dalam memberikan pengiktirafan yang sewajarnya terhadap tokoh-tokoh ini kerana rumah tempat tinggalnya masih ada tersergam indah. Barangkali kementerian kena keluarkan sedikit perbelanjaan untuk membayar kepada siapa juga yang sedang memiliki rumah papan itu. Begitu kalau saya di Kelantan Yang Berhormat Menteri. Yang Berhormat Menteri tentu sahaja membaca sejarah Haji Hassan Munas yang kita kenali sebagai Tok Janggut dengan sejarah panjangnya, mengaji di Mekah, belajar silat tetapi apabila Perjanjian Bangkok 1909, Siam menyerahkan Kelantan kepada British. Kemudian British membuat onar dengan menaikkan cukai, membebankan orang kampung, cukai pinang naik 15 sen, cukai lembu naik 20 sen, cukai rotan, hasil hutan naik 10 sen, cukai kelapa naik tujuh sen. Kalau kita baca daripada sejarah maka rakyat kemudian menemui Haji Hassan Munas ini. Walaupun Tok Janggut nama timangannya ini mampu untuk meredakan kemarahan rakyat walaupun tekanan cukai tinggi, dalam mana-mana sejarah pun kalau kerajaan membebankan rakyat dengan cukai yang tidak munasabah tentulah rakyat akan bangun. Namun pada saat itu Haji Hassan Munas masih boleh menenangkan penentangan rakyat, tetapi yang rakyat tidak boleh sabar ialah apabila orang Inggeris hantar kerani dari Singapura, Encik Abdul Latif- seorang sahaja. Rakyat terpaksa berkhemah dua atau tiga malam untuk membayar cukai. Lalu berlakulah pemberontakan yang Tok Janggut tewas dalam pertempuran seminggu apabila orang Inggeris menghantar dua buah kapal di Pasir Puteh. Mayatnya dibawa dari Pasir Puteh ke Kota Bharu, digantung kepala di bawah kaki di atas di Istana Kota Bharu dan hari ini dikebumikan di Pasir Pekan. Saya fikir bukan sejarahnya menentang orang Inggeris itu harus dilihat, tetapi semangatnya dalam menguruskan kebangkitan rakyat. Kalau tokoh seperti ini tidak boleh kita anggap sebagai memberikan sumbangan besar dalam gerakan awal menentang penjajah, siapa lagi yang sebenarnya?. Begitu kalau saya bangkitkan kisah Tok Guru Haji Abdul Rahman Limbong yang juga menjadi peguam dalam pemberontakan tani ketika sekali lagi onar British menaikkan cukai yang tidak munasabah dan membebankan rakyat di Kuala Berang. Akhirnya dibuang negeri ke Singapura dan dihantar ke Mekah dan diberitahu bahawa orang Inggeris baik dengan Tok Guru kita hantar ke Mekah, sebenarnya buang negeri. Jadi di mana sebenarnya peranan Jabatan Warisan Sejarah dan kementerian di bawah Yang Berhormat Menteri melihat dan menilai perkara ini? Pengiktirafan yang kita beri kepada tokoh-tokoh negara mutakhir ini yang saya sebutkan tadi. Oleh sebab itulah Yang Berhormat Menteri, perkara ini saya fikir tidak menjadi sebahagian daripada budaya kita. Beberapa bulan yang lepas, saya menyertai rombongan Tuan Pengerusi ke beberapa tempat di Jepun dengan beberapa orang Ahli Parlimen dan rakan-rakan yang lain. Budaya pemuliharaan peninggalan sejarah ini seperti sudah sebati dengan masyarakat mereka. Kalau ditunjukkan satu premis sejarah ia tahu ini kediaman asal pengasasnya yang masih dipelihara. Ini dokumen-dokumen tulisan tangannya yang sudah berusia ratusan tahun tetapi mereka mampu menjaganya. Itu adalah antara yang barangkali boleh kita pelajari dan di sini di negara kita.